CELEX: 62020CN0517
Language: ro
Date: 2020-10-13 00:00:00
Title: Cauza C-517/20: Cerere de decizie preliminară introdusă de Tribunale di Ascoli Piceno (Italia) la 13 octombrie 2020 – Procedură penală privind pe OL

4.7.2022   
            
            
               RO
            
            
               Jurnalul Oficial al Uniunii Europene
            
            
               C 257/16
            
         
      Cerere de decizie preliminară introdusă de Tribunale di Ascoli Piceno (Italia) la 13 octombrie 2020 – Procedură penală privind pe OL
      (Cauza C-517/20)
      (2022/C 257/21)
      Limba de procedură: italiana
      
         Instanța de trimitere
      
      Tribunale di Ascoli Piceno
      
         Partea din procedura principală
      
      OL
      
         Întrebările preliminare
      
      
                  1)
               
               
                  Principiile libertății de stabilire, nediscriminării și protecției concurenței, prevăzute la articolele 49, 56 și 106 TFUE, precum și principiul caracterului rezonabil cuprins în acestea se opun unei reglementări naționale care, în temeiul unei dispoziții sau al unui act național cu putere de lege, determină prelungirea concesiunilor în vigoare anterior și a celorlalte drepturi de colectare, atribuite prin proceduri de cerere de ofertă sau printr-o procedură de regularizare (fără procedură de cerere de ofertă), a căror expirare normală fusese deja fixată pentru luna iunie a anului 2016?
               
            
                  2)
               
               
                  Articolele 49, 56 și 106 TFUE se opun unei reglementări naționale care, prin metoda atribuirii directe, efectuată printr-un act de prelungire care nu este precedat de desfășurarea în prealabil a unei proceduri concurențiale, realizează o închidere nejustificată a pieței naționale?
               
            
                  3)
               
               
                  Articolele 49, 56 și 106 TFUE se opun unei reglementări naționale care, fără să prevadă desfășurarea în același timp a unei noi proceduri de cerere de ofertă, autorizează toate concesiunile deja declarate nelegale prin hotărâri ulterioare ale Curții să funcționeze pe piața națională, împiedicând accesul unor noi operatori străini?